Christina Schwanitz
Christina Schwanitz (sündinud 24. detsembril 1985 Dresdenis) on Saksamaa kergejõustiklane (kuulitõukaja). Ta on tulnud kuulitõukes Euroopa meistriks nii väli- kui ka sisetingimustes. 2015. aasta maailmameistrivõistlustel Pekingis võitis ta tulemusega 20.37 m kuldmedali. Tema isiklik rekord kuulitõukes on 20.77 m, mis on püstitatud 20. mail 2015 samuti Pekingis. 2015. aastal valiti ta Saksamaa aasta naissportlaseks.